**ZÁPISNICA**

**z tretieho zasadnutia obecného zastupiteľstva v obci Lipovce**

**konaného 28.06.2023**

Prítomní: podľa prezenčnej listiny

**Program:**

1. *Otvorenie zasadnutia obecného zastupiteľstva, schválenie programu*
2. *Určenie zapisovateľa a overovateľov*
3. *Návrh na odsúhlasenie zmeny rozpočtu obce Lipovce rozpočtovým opatrením č. 3/2023 a*

*Zmena rozpočtu účelovo určených FP č. 2/2023*

1. *Stanovisko hlavného kontrolóra k Záverečnému účtu obce Lipovce za rok 2022*
2. *Schválenie záverečného účtu obce Lipovce za rok 2022*
3. *Správa nezávislého audítora k individuálnej ÚZ, konsolidovanej ÚZ a konsolidovanej výročnej správy za rok 2022,*
4. *Správa hlavného kontrolóra z výsledku kontroly za I. polrok 2023 a plán hlavných kontrol na II. polrok 2023*
5. *Návrh na schválenie VZN Obce Lipovce – č. 4/2023 o určení výšky príspevku za pobyt dieťaťa v MŠ a školskom zariadení v zriaďovateľskej pôsobnosti obce Lipovce*
6. *Rôzne*
7. *Diskusia*
8. *Záver*

**Priebeh rokovania**

**K bodu 1 – Otvorenie zasadnutia Obecného zastupiteľstva (ďalej len OZ)**

Zasadnutie obecného zastupiteľstva v Lipovciach otvoril privítaním prítomných poslancov a hostí starosta obce. Starosta konštatoval že OZ je uznášania schopné, predniesol program zasadnutia OZ a následne dal hlasovať.

Obecné zastupiteľstvo **odsúhlasilo** prednesený program.

Hlasovanie: za: 7 proti: 0 zdržal sa: 0

**K bodu 2- Určenie zapisovateľa a overovateľov**

**Overovatelia zápisnice:** Ing**.** Stanislav Imricha Matúš Eliáš

**Zapisovateľ:** Jozef Petrík

Hlasovanie: za: 7 proti: 0 zdržal sa: 0

**K bodu 3 – Návrh na odsúhlasenie zmeny rozpočtu obce Lipovce rozpočtovým**

 **opatrením č. 3/2023 a zmena rozpočtu účelovo určených FP č. 2/2023**

Starosta obce predložil poslancom návrh na zmenu rozpočtu Obce Lipovce rozpočtovým opatrením č. 3/2023 na schválenie a taktiež predniesol návrh na zmenu rozpočtu účelovo určených finančných prostriedkov č. 2/2023

Obecné zastupiteľstvo **schválilo** návrh na zmenu rozpočtu Obce Lipovce rozpočtovým opatrením č. 3/2023 a obecné zastupiteľstvo **berie na vedomie** na zmenu rozpočtu účelovo určených finančných prostriedkov č. 2/2023

***Uznesenie č. 1/3 –6/2023***

Hlasovanie: za: 7 proti: 0 zdržal sa: 0

**K bodu 4– Stanovisko hlavného kontrolóra k Záverečnému účtu obce Lipovce za rok 2022**

Starosta vyzval hlavného kontrolóra aby predniesol stanovisko k záverečnému účtu.

**Stanovisko k záverečnému účtu obce Lipovce za rok 2022** (príloha č.1), v ktorom záverom konštatuje, že účtovná uzávierka a hospodárenie za rok 2022 bolo v súlade zákona o rozpočtových pravidlách a v zmysle § 16 odst. 10 tohto zákona a odporúča OZ schváliť záverečný účet obce Lipovce za rok 2022 bez výhrad a prebytok hospodárenia vo výške 29 282,68 € navrhuje presunúť do rezervného fondu.

K prednesenému stanovisku neboli žiadne pripomienky zo strany poslancov.

OZ v Lipovciach **berie na vedomie** stanovisko hlavného kontrolóra obce k Záverečnému účtu obce Lipovce za rok 2022

***Uznesenie 2/3 – 6/2023***

*Hlasovanie: za: 7 proti: 0 zdržal sa: 0*

**K bodu 5 – Schválenie záverečného účtu obce Lipovce za rok 2022**

Starosta obce predložil OZ Záverečný účet obce Lipovce za rok 2022 na schválenie (príloha č.2).

Obecné zastupiteľstvo Obce Lipovce v súlade § 11 odst.4 písm. b) zákona 369/1990 Zb. o obecnom zriadení v z.n.p.

**a) schvaľuje**

Záverečný účet obce za rok 2022 a celoročné hospodárenie **bez výhrad**

***Uznesenie 3/3 – 6/2023***

*Hlasovanie: za: 7 proti: 0 zdržal sa: 0*

**b) schvaľuje**

 - použitie zostatku finančných operácií natvorbu rezervného fondu vo výške

 29 282,68 EUR.

***Uznesenie 4/3 – 6/2023***

*Hlasovanie: za: 7 proti: 0 zdržal sa: 0*

**K bodu 6- Správa nezávislého audítora k individuálnej ÚZ, konsolidovanej účtovnej
 závierke a konsolidovanej výročnej správy za rok 2022**

Písomnú správu nezávislého audítora o overení individuálnej a konsolidovanej účtovnej závierky ku dňu 31.12.2022 a konsolidovanej výročnej správy za rok 2022 prečítal a ukázal starosta obce.

*Audit individuálnej (IÚZ) a konsolidovanej účtovnej (KÚZ) závierky.*

Správa z auditu IÚZ a KÚZ konštatuje, že IÚZ a KÚZ poskytuje pravdivý a verný obraz majetkovej, finančnej a výnosovej situácie účtovnej jednotky k 31. decembru 2022 a konsolidovaného celku ako aj výsledku hospodárenia za rok končiaci sa k uvedenému dátumu podľa zákona č. 431/2002 Z.z. o účtovníctve v znení neskorších predpisov.

*Overenie súladu konsolidovanej účtovnej závierky s konsolidovanou výročnou správou.*

Na základe prác vykonaných počas auditu KÚZ informácie uvedené v konsolidovanej výročnej správe (KVS) zostavenej za rok 2021 sú v súlade s KÚZ za daný rok. KVS obsahuje informácie podľa zákona o účtovníctve.

Počas auditu KÚZ nezávislý audítor nezistil žiadne významné nesprávnosti v KVS ktoré by mal uviesť v KÚZ.

K predloženej správe neboli žiadne pripomienky zo strany poslancov.

Obecné zastupiteľstvo v Lipovciach **berie na vedomie**:

1. Správu nezávislého audítora o overení individuálnej účtovnej závierky ku 31.12.2022,
2. Správu nezávislého audítora o overení konsolidovanej účtovnej závierky ku 31.12.2022, a konsolidovanej výročnej správy za rok 2022

***Uznesenie č. 5/3 – 6/2023***

Hlasovanie: za: 7 proti: 0 zdržal sa: 0

**K bodu 7– Správa hlavného kontrolóra z výsledku kontroly za I. polrok 2023 a plán
 hlavných kontrol na II. polrok 2023**

Hlavný kontrolór obce predniesol svoje zistenia z kontroly a prečítal **správu o výsledku kontrol za I. polrok 2023** v ktorej na záver konštatuje, že neboli zistené žiadne nedostatky, účtovné doklady sú uložené v 4 samostatných obaloch, účtovníctvo je vedené priehľadne v zmysle platných predpisov.

Obecné zastupiteľstvo **berie na vedomie** správu hlavného kontrolóra o výsledku kontrol za I. polrok 2023 a plán kontrol na II. polrok 2023.

***Uznesenie č. 6/3 – 6/2023***

Hlasovanie: za: 7 proti: 0 zdržal sa: 0

**K bodu 8 – Návrh na schválenie VZN Obce Lipovce – č. 4/2023 o určení príspevku na
 pobyt dieťaťa v materskej škole a školskom zariadení v zriaďovateľskej
 pôsobnosti obce Lipovce**

Starosta predniesol žiadosť riaditeľky na zvýšenie príspevku za pobyt dieťaťa v materskej škole a príspevku za pobyt dieťaťa v školskom klube detí, z dôvodu zvýšenia cien energií a všetkých vstupných komodít na prevádzku týchto zariadení.

Po prejednaní návrhu obecné zastupiteľstvo **schválilo** VZN Obce Lipovce – č. 4/2023 o určení príspevku na pobyt dieťaťa v materskej škole a školskom zariadení v zriaďovateľskej pôsobnosti obce Lipovce.

***Uznesenie č. 7/3 –6/2023***

Hlasovanie: za: 7 proti: 0 zdržal sa: 0

**K bodu 9 – Rôzne**

1. V bode rôzne vystúpili prisediaci občania a žiadali riešiť výstavbu vodovodu v tej časti obce kde obyvatelia používajú vlastné studne.
2. Starosta predniesol potrebu kúpy traktorovej kosačky, nakoľko prevádzka a neustále opravy starej kosačky neboli rentabilné.
Starosta navrhol vybrať kosačku do sumy 3500 €

Obecné zastupiteľstvo **schvaľuje** kúpu traktorovej kosačky a na jej kúpu použitie finančných prostriedkov z rezervného fondu, najviac vo výške 3500 €.

***Uznesenie č. 8/3 – 6/2023***

Hlasovanie: za: 7 proti: 0 zdržal sa: 0

**K bodu 10 – Diskusia**

V diskusii nevystúpil nikto z prítomných.

**K bodu 11 – Záver**

Starosta obce po naplnení programu poďakoval poslancom obecného zastupiteľstva a hosťom za účasť na zasadnutí a zasadnutie obecného zastupiteľstva ukončil.

V Lipovciach: 29.06.2023

Zapísal: Jozef Petrík Ján Šatník

 starosta obce Lipovce

Overili: Ing. Stanislav Imrich .........................................

 Matúš Eliáš ..........................................